《和谢雪坡太守东阡道中二首 其一》
元代·成廷圭

上相深求治，明公独爱民。三江不用武，两郡且行春。

陇麦连村好，池秧得雨频。数州飘泊者，来此避风尘。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。